 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ 14 ዓመተይ ተጋሲሶሙኒ እቲ ቪዲዮ ድማ ኣብ መርበብ ፖርን ተለጢፉ 21 ለካቲት 2020 ምንጪ ስእሊ, Rose Kalemba ሮስ ካሌምባ ዓሚ ኣብ መርበብ ሓበሬታ ኣብ ዘስፈረቶ ጽሑፋ ጓል 14 ዓመት እንከላ ጾታዊ ዓመጽ ኣጋጢሙዋ ነቲ ምግሳስ ዘርኢ ተንቀስቐሲ ምስሊቪዲዮ ካብቲ ተጠቂዕሉ ዝነበረ ናይ ወሲባዊ ንጥፈት ዘርኢ መርበብ ንምእላይ ከቢድ ጻዕሪ ገይራ ብድሕሪኡ ግን ብደርዘናት ዝቑጸሩ ሰባት ተመሳሳሊ ጸገም ከምዘጋጠሞም ሓቢሮማ እታ ትሕክማ ዝነበረት ነርስ ካብቲ ሮስ ደቂሳትሉ ዝነበረት ክፍሊ እናወጽአት ሕንቕንቕ እናበለት ንዓኺ ከምዚ ከጋጥመኪ የሕዝነኒ ጓለይውን ተደፊራ ነይራያ ኢላታ ሮስ ነታ ነርስ እናጠመተት ልዕሊ 40 ዓመት ከምዘይትኸውን ብምግማት ጓላ ከማይ ንእሽቶ ክትከውን ኣለዋ ኢላ ሓሰበት 32 ጾታዊ ዓመጽ ዝፈጸመ ገበነኛ 32 ዓመታት ማእሰርቲ ተፈሪድዎ ኣርባዕተ ጥርጡራት ጾታዊ ዓመጽ ብፖሊስ ተቐቲሎም ነታ መጥቃዕቲ ዘጋጠመትላ ንግሆ ነቶም ርህራሀ ዘይብሎም ሓደ ፖሊስን ሓኪምን ድማ ዘከረት ኩሎም ብዛዕባቲ ዘዘንተወትሎም ሰዓታት ዝወሰደ ጎነጻዊ ለይታዊ መጥቃዕቲ ክጽሕፉ እንከለዉ እቲ ዝተባህለ መጥቃዕቲ እናበሉ ይጽሕፉ ነይሮም ብዘይካ ኣቦኣን ዓባያን ዝበዝሑ ቤተሰባውን ኣይኣመንዋን ናይታ ነርስ ግን ፍልይ ዝበለ ነይሩ ኣሚናትኒ ትብል ሮስ ነቲ ዘጋጠማ ሽግር ዝኣምን ሰብ ምርካባ ንእሽቶ ጩራ ናይ ተስፋዩ ነይሩ ንነብሳ ናይ እፎይታ ማዕበል ወረሮሞ ፈላሚ ጉዕዞ ምሕዋያ ክኸውን ከምዝኽእል ተሰምዓ ነዊሕ ከይጸንሐ ግን ኣማኢት ኣሽሓት ሰባት ነቲ ቪዲዮ ርእዮሞ ካብ ዋላ ሓደ ሰብ ድማ ናይ ርህራሀን ሓዘኔታን መልእኽቲ ኣይቀረበላን ድሕሪ ዓሰርተ ዓመት ሮስ ኣብ ቅድሚ መስትያት ደዊ ኢላ ነቲ ኣብ ሰለፋ ዝበጽሕ ጸሊም ጸጉሪ ርእሳ እናመሸጠት ተፈጥሮኣዊ ዕኹላል ዛውያ ንምስራሕ ትፍሕስ ነበረት ኣዋርሕ ድሕሪቲ ዘጋጠማ ጥቕዓት ኣብ ዝነበረ እዋናት ግን ከምዚ ክትገብር ዘይሕሰብዩ ነይሩ ምስላ ንምራኣይ ክትጻወሮ ስለዘይከኣለት ኩሎምቶም ኣብ ቤታ ዝነበሩ መረጼናትመስትያት ብኾበርታ ተሸፊኖም ነይሮም ሕጂ ንሳ ጓል 25 ዓመትያ ኣብ መዓልታዊ ህይወታ ድማ ልሙድ ዝተወደበ ነፍሰ-ክንክን ትገብር ምክንኻን ጸጉራ ድማ ሓደ ካብኡዩ ምምሻጡ ጊዜን ጻዕርን ይሓትት ዳርጋ ዓይነት ኣስተንትኖ መዲቴሽን ድማዩ ጽቡቕ ጸጉሪ ርእሲ ከምእትውንን ትፈልጥያ ሰባትውን ወትሩ ርእይትኦም ይገልጹላዮም ንግሆ ንግሆ ናይ ምፍዋስ ብቕዓት ኣለዎ ዝበለቶ ሓንቲ ብርጭቆ ካካዎን ጽሩይን ጥረን ቸኮላታን ኣዳልያ ትምገብ ናይ ህይወት ሸቶኣ ድማ ኣብ ዕለታዊ መዝገብ ተስፍር ብፍላጥ ድማ ብህሉው እዋን ፕረዘንት ተንስ ገይራ ትጽሕፎም ብልጽቲ ዘዋሪት መኪናየ ምባል ሓደ ሸቶዩ ንሮበርት ተመርዕየ ብሓጎስ ዝነብር ሰብየ ምባል ካልእ ሸቶዩ ብልጽቲ ኣደየ ምባል ድማ ካልእዩ ሮስ ንኸተዛርበካ ኮፍ ምስ በለት ነቲ ናይ ባዕላ ድርዒ ዝኾነ ንመብዛሕትኡ ኣካላ ዝሽፍን ጸጉሪ ርእሳ ናብ መንኩባ ምስሓብያ ትጅምር ነታ ኣብ ሓንቲ ንእሽቶ ከተማ ናይ ኦሃዮ ኣሜሪካ ዝዓበየት ሮስ ምሸት ቅድሚ ድቃስ ብእግራ ዘወርወር ምባል ዘይልሙድ ኣይነበረን ሓንጎላ የሕድሰላ ነይሩ ነቲ ርግኣትን ጽሩይ ንፋስን ትፈትዎ ነይራ እታ ናይ 2009 ናይ ሓጋይ ምሸት ድማ ነታ ጓል 14 ዓመት ሮስ ሓንቲ ካብተን ብዙሓትያ ነይራ እንተኾነ ግን ሓደ ሰብ ካብ ተሓቢኡሉ ዝነበረ ወጺኡ ካራ እናወጣወጠ ናብ መኪና ክትኣቱ ኣገዲድዋ ኣብቲ ዳሕረዋይ ኮፍ መበሊ ናይታ መኪና ድማ ሓደ ወዲ 19 ዓመት ኣቢሉ ዝኸውን ካልእ ሰብ ነይሩ ኣብታ ከተማ ርእያቶ ትፈልጥያ ናብቲ ካልእ ሸነኽ ናይታ ከተማ ወሲዶም ከኣ ንልዕሊ 12 ሰዓታት ደፊሮማ እዚ ኹሉ ክገብሩ እንከለዉ ድማ እቲ ሳልሳዮም ቪዲዮ ይቐድሕ ነይሩ ሮስ ኣብ ራዕዲ ብምንባራ ምስትንፋስውን ተጸጊማያ ብሕማቕ ተሃሪማን ኣብ ጸጋመይቲ እግራ ብኻራ ተወጊኣን ክዳንውንታ ድማ ብደም ጨቅዩ ብተደጋጋሚ ድማ ሃለዋታ ተጥፍእ ነይራ ምንጪ ስእሊ, Rose Kalemba መግለጺ ስእሊ, ሮስ ካለምባ ብቖልኣ እናንበበት ኣብ ሓደ ህሞት ሓደ ካብኣቶም ላፕቶፕኮምፒዩተር ኣውጺኡ ኣብ ልዕሊ ካልኦት ደቀንስትዮ ናይ ዝተፈጸመ ጾታዊ ዓመጽ ዘርኢ ቪዲዮ ኣርእይዋ ሓንቲ ካብተን ቀዳሞት ዝተደፍራ ካልእ ዓሌትየ ነይረ ትብል እቶም ዓመጽቲ ጸዓዱዮም ነይሮም እቲ ቅርጺ ስልጣን ድማ ንጹርዩ ነይሩ ካብተን ግዳያት ሒደት ጸዓዱ ዝበዝሓ ግን ካልእ ዓሌት እየን ነይረን ከኣ ትብል ጸኒሖም ክቐትልዋ ምዃኖም ኣፈራሪሖማ ንሳውን ክትዛረቦም ጀሚራ እንተለቒቖማ መንነቶም ከምዘይትነግረሎም ሓቢራቶም ሕማቕ ነገር ኣይከጋጥሞምንዩ ምኽንያቱ ዋላ ሓደ ሰብ ኣይክፈልጥንዩ ኢላ ነጊራቶም ናብ መኪና ሰቒሎም ድማ ካብ ቤታ ናይ ሓደ ሰዓት ናይ እግሪ ጉዕዞ ርሕቀት ኣብ ዘለዎ ቦታ ወሲዶም ኣብ ጎደና ደርቢዮማ ከይዶም ኣብ ገዛ ምስ ኣተወት ምስላ ኣብ ነጸብራቕ ናይ መስትያት ምስ ረኣየቶ ካብ ርእሳ ደም ክውሕዝ ረኣየት ኣቦኣ ሮንን ገለ ቤተሰብን ንምሳሕ ይቀራረቡ ነይሮም ካብ መውጋእታ ደም እናወሓዘ ድማ ኩሉቲ ዘጋጠማ ነገረቶም ኣብ ውሽጢ ነፋሪት ጾታዊ ዓመጽ ዝፈፀመ ህንዳዊ ዴሞራስያዊት ሪፑብሊክ ኮንጎ ሓዲሽ ሜላ ንምምካት ጾታዊ ዓመጽ ኣቦይ ናብ ፖሊስ ደዊሉ ኣጸናኒዑኒ ኸኣ እቶም ካልኦት ግን ለይቲ ብእግራ ክትዛወር ኢላ ብምውጽኣ ነቲ ዘጋጠማ ነገር ባዕላያ ዓዲማ ኣምጺኣቶ ኢሎም ኢላ ሮስ ኣብቲ ሆስፒታል ድማ ሓደ ሓኪምን ሓደ ፖሊስን ተቐቢሎማ ክልቲኦም ሕሉፍ ብዝኾነ ርህራሀ ዘይብሉ ኣቀባብላዮም ተቐቢሎምኒ ትብል ርህራሀ ዝበሃል ነገር ኣይነበረን ምዉቕ ኣቀባብላ ኣይነበረን እቲ ፖሊስ እቲ ነገር ብሓባራዊ ስምምዕ ድዩ ጀሚሩ ነይሩ ኢሉ ሓቲትዋ ብሓደ ክትሓድሩ ምስ ወጻእኩም ድዩ ናብ ኣራዊታዊ ባህሪ ተቐይሩ ብምባል ድማ ተገሪሙ እቲ ዘረብኡ ግን ንሮስ ኣስደሚሙዋ መልክዐይ ክልለየሉ ክሳብ ዘይክእል ኩነታት ተሃሪመ ብኻራ ተወጊአ እናደመኹ... ኣይፋል ሓባራዊ ስምምዕ ኣይነበረናን በለት ብቓንዛ እናተፋሕሰት ድማ መንነት ናይቶም ተጋሰስቲ ከምዘይትፈልጦ ሓበረት ፖሊስ ድማ መበገሲ ዝኾኖም ሓበሬታ ክረኽቡ ኣይከኣሉን ሮስ ንጽባሒቱ ንቤታ ምስ ተፋነወት ብድሕሪዚ ከመይ ገይራ ንቡር ህይወት ክትነብር ከምእትኽእል ብምግራም ነብሳ ክትቀትል ፈቲና ብዕድል ግን ሓዋ ረኺቡ ኣድሒኑዋ ድሕሪ ሒደት ኣዋርሕ ኣብ ማይ ስፔይስ MySpace እናዳህሰሰት ብዙሓት መማህርታ ናይቲ ቪድዮ ሊንክ እናገበሩ ሼር ክብልዎ ክዝርግሑዎ ረኣየት ንዓኣውን ይልቅብዋ ታግ ይገብርዋ ነይሮም ምስ ጠወቐቶ ድማ ናብቲ ወሲባዊ ንጥፈት ዘርኢ መርበብ ሓበሬታ ፖርንሃብ Pornhub መሪሑዋ ሓያሎ ምስልታት ናይቲ ኣብ ልዕሊኣ ዝተፈጸመ መጥቃዕቲ ምስ ረኣየት ድማ ስግድግድ ኢሊዋ ኣርእስታት ናይቶም ምስልታት ድማ ሓንቲ እትበክን እትጽፋዕን ትሕቲ 20 ዓመት teen ቆልዓ ትዓኑ ዘላ ቲን ውኖኣ ዘጥፈአት ቲን ዝብሉ ነይሮም ሓንቲ ካብተን ምስልታት ብ400,000 ሰባት ተራእያ ነይራ ትብል ሮስ እተን ሃለዋተይ ኣጥፊኤ እንከለኹ ዘርእያ ምስልታት እተን ኣዝየን ዝኸፋኣየን ነይረን ሃለዋተይ ኣብ ዘይፈልጠሉ ዝነበርኩ እዋን ክድፈር እንከለኹ ምርኣይ እቲ ዝኸፍአዩ ነይሩ ቀልጢፋ ድማ ንስድራኣ ብዛዕባቶም ምስልታት ንኸይትነግር ወሲና ምኽንያቱ መብዛሕትኦም ስለዘይሓዘኑላን ዘይደገፍዋን ምንጋሮም ዘምጽኣላ ፋይዳ ኣይነበሮን ኣብ ውሽጢ ሒደት መዓልታት መብዛሕትኦም መማህርታ ነቲ ምስልታት ከምዝረኣይዎ ርጉጽ ነይሩ ተሸዲደየ ትብል ሮስ ሰባት ባዕላ ዘምጻኣቶዩ ይብሉ ነይሮም ደቂ ተባዕትዮ ከምኡ ክገብሩኒ ባዕለይ ከምዝመራሕክዎምን ግዕዝይቲብዕልግቲ ይብሉኒ ነይሮም ገለ ኣወዳት ካባይ ክርሕቁ ብስድራኦም ከምዝተመኽሩ ይዛረቡ ነይሮም ምኽንያቱ ብወሲባዊ ተግባር ኣስዲዐ ደፊሮሙኒ ኢለ ከይከሶም ምእንቲ ሰባት ነቲ ግዳይ ንምጥቃን ይቐለሎም ትብል ሮስ ኣብ 2009 ነቲ ፖርንሃብ እቲ ነቲ ስእሊ ዘርኢ መርበብ ነቶም ምስልታት ከልግሶም ኣብ ውሽጢ ሽዲሽተ ኣዋርሕ ብተደጋጋሚ ጽሒፈሎም ትብል ሮስ ናይ ልማኖ ኢመይላት ጽሒፈሎም ተማሕጺነዮም ትሕተ ዕድመየ እዚኸኣ ዓመጽዩ ነይሩ በጃኻትኩም ኣልግስዎም ኢለ ለሚነዮም ድማ ትብል ስለምንታይ ነቲ ቅድሚ 67 ዓመት ዝበጽሐኒ ጾታዊ ዓመጽ ሎሚ ተዛሪበዮ? 